Author: MZV
Company: MZV SR

Predkladacia správa 

Uznesením č.220/1999 zo 17.3.1999, bod B14 k Správe o stave siete zastupiteľských úradov (ZÚ) SR v zahraničí a návrhu postupu na jej ďalší rozvoj s cieľom jej zosúladenia so zahranično-politickými a ekonomickými prioritami Slovenskej republiky uložila vláda SR ministrovi zahraničných vecí informovať vládu o plnení úloh vyplývajúcich z uvedeného uznesenia. Predchádzajúcu informáciu predložil minister zahraničných vecí dňa 16.12.1999 vláde ako materiál “Správa o procese racionalizácie siete ZÚ SR v zahraničí v súlade s uznesením vlády SR č.220/1999 a návrh postupu na jej ďalší rozvoj s cieľom jej zosúladenia s aktuálnymi zahranično-politickými a ekonomickými prioritami SR”, ktorý bol schválený uznesením č.1113/1999 zo 16.12.2000. 
Uznesenie vlády č.220/1999 bolo prvým súborom úloh v oblasti rozvoja siete zastupiteľských úradov SR v zahraničí od r.1998. V nadväznosti naň i v súvislosti s aktualizáciou zahraničnopolitických a ekonomických priorít SR, ako aj s vývojom bilaterálnych a multilaterálnych vzťahov SR so zahraničnými partnermi boli vládou SR prijaté viaceré ďalšie uznesenia a úlohy, ktoré vniesli nové prvky do procesu budovania a racionalizácie siete ZÚ SR v zahraničí. Predkladaná informácia predstavuje súhrn krokov vykonaných pre zabezpečenie úloh prvej etapy posudzovania funkčnosti a dobudovania siete ZÚ SR, ktoré vytýčilo uznesenie č.220/1999.
Počas roku 2000 MZV SR naďalej posudzovalo existujúcu sieť ZÚ SR a dňa 20.9.2000 predložil minister zahraničných vecí vláde Návrh na úpravu siete zastupiteľských úradov SR v zahraničí, ktorý bol schválený uznesením č.744 /2000. Okrem toho uložila vláda SR uznesením č.805/2000 k návrhu štátneho rozpočtu SR na r.2001 v bode C.27 ministrovi zahraničných vecí vykonať analýzu siete ZÚ SR v zahraničí s cieľom zníženia výdavkov vynakladaných zo štátneho rozpočtu na ich činnosť.
Vzhľadom na nárast počtu úloh, ktoré vyplynuli z uvedených materiálov, ako aj v súvislosti s objektívnou potrebou trvalej analýzy činnosti a efektívnosti existujúcej siete ZÚ SR v zahraničí MZV SR v súčasnosti v spolupráci s ďalšími rezortmi podieľajúcimi sa na činnosti ZÚ SR pripravuje nový komplexný materiál týkajúci sa tejto problematiky.